CELEX: 62008CN0309
Language: et
Date: 2008-07-11 00:00:00
Title: Kohtuasi C-309/08: 11. juulil 2008 esitatud hagi — Euroopa Ühenduste Komisjon versus Poola Vabariik

27.9.2008   
            
            
               ET
            
            
               Euroopa Liidu Teataja
            
            
               C 247/7
            
         11. juulil 2008 esitatud hagi — Euroopa Ühenduste Komisjon versus Poola Vabariik
   (Kohtuasi C-309/08)
   (2008/C 247/12)
   Kohtumenetluse keel: poola
   Pooled
   
      Hageja: Euroopa Ühenduste Komisjon (esindajad: A. Nijenhuis ja K. Mojzesowicz)
   
      Kostja: Poola Vabariik
   Hageja nõuded
   
               —
            
            
               Tuvastada, et kuna Poola Vabariik ei ole Euroopa Parlamendi ja nõukogu 7. märtsi 2002. aasta direktiivi 2002/21/EÜ elektrooniliste sidevõrkude ja -teenuste ühise reguleeriva raamistiku kohta (raamdirektiiv) (1) ja eelkõige selle artikli 3 lõikeid 2 ja 3, mis puudutavad riigi reguleerivate asutuste sõltumatust ning nende volituste erapooletut ja läbipaistvat kasutamist, nõuetekohaselt siseriiklikusse õigusesse üle võtnud, siis on Poola Vabariik rikkunud sellest direktiivist tulenevaid kohustusi;
            
         
               —
            
            
               mõista kohtukulud välja Poola Vabariigilt.
            
         Väited ja peamised argumendid
   Poola ei ole taganud reguleeriva funktsiooni tõhusat eraldatust omandi või kontrolliga seotud toimingutest.
   Poola riigi osalus mitmetes telekommunikatsiooniettevõtjates on märkimisväärselt suur. Lisaks nimetab riigi reguleeriva asutuse liikmed ametisse peaminister, kes võib nad igal ajal ilma põhjusi esitamata ka ametist vabastada ning kellele alluvad täielikult ka riigivaraminister ja infrastruktuuriminister.
   Kuna puuduvad eeskirjad, mis sätestaksid riigi reguleeriva asutuse liikmete ametisoleku aja kestuse, ega eksisteeri ammendavat loetelu nende ametist vabastamise tingimustest, siis on see asutus olulisel määral peaministrist sõltuv ning seega ei ole tagatud, et riigi osalusega ettevõtjaid koheldakse teiste ettevõtjatega võrdselt.
   
      (1)  EÜT L 108, 24.4.2002, lk 33; ELT eriväljaanne 13/29, lk 349.